Expoziţia a fost realizată de către un grup de pictori lituanieni, cu ocazia deţinerii de către Lituania a preşedinţiei semestriale a Consiliului Uniunii Europene.

Membrii din delegaţia României au interpretat imaginile cu drapelul României ca având legătură cu Dracula, în cazul Castelului Bran, şi cu relaţiile apropiate dintre români.

La rândul lor, oficialii Guvernului lituanian au precizat că tablourile reprezintă viziunea artiştilor, pe care ei nu o cunosc, şi că tabloul cu drapelul României a fost aprobat de către ambasadorul ţării la Vilnius.

În aceeaşi viziune artistică, drapelul Franţei, de exemplu, prezintă un sat într-un medalion, cel al Olandei este redat cu imagini ale unor mori de vânt şi copii, cel al Belgiei este prezentat cu mai multe feţe umane, iar cel al Uniunii Europene redă un grup de oameni, încolonaţi, alături de steluţe galbene.

Premierul Victor Ponta se află, marţi, în vizită oficială în Lituania.